text: মেজর জেনারেল মো. সাইফুল আলম, বিএসপি, এনডিসি, পিএসসি হলেন বাংলাদেশ সেনাবাহিনীর একজন মেজর জেনারেল এবং ডিজিএফআইয়ের বর্তমান মহাপরিচালক। ২০২০ সালের ২৪ ফেব্রুয়ারি তিনি প্রতিরক্ষা গোয়েন্দা মহাপরিদপ্তরের মহাপরিচালক নিযুক্ত হন।
  
  কর্মজীবন 
  মেজর জেনারেল সাইফুল আলম বাংলাদেশ মিলিটারি অ্যাকাডেমির চতুর্দশ লং কোর্সের ক্যাডেট হিসেবে সেনাবাহিনীতে কমিশন পান। বগুড়ার মাজিরা সেনানিবাসের একাদশ পদাতিক ডিভিশনের এরিয়া কমান্ডার হিসেবে দায়িত্ব পালন শেষে ২০২০ সালের ২৪ ফেব্রুয়ারি তাকে প্রতিরক্ষা গোয়েন্দা মহাপরিদপ্তরের মহাপরিচালক হিসেবে নিযুক্ত করা হয়। বগুড়ায় দায়িত্ব পালনের আগে  তিনি ৭ পদাতিক ডিভিশনের জিওসি ও বরিশালের এরিয়া কমান্ডার ছিলেন।
  
  তথ্যসূত্র 
  
  বিষয়শ্রেণী:জন্মের বছর অনুপস্থিত (জীবিত ব্যক্তি)
  বিষয়শ্রেণী:বাংলাদেশ সেনাবাহিনীর জেনারেল
  বিষয়শ্রেণী:প্রতিরক্ষা গোয়েন্দা মহাপরিদপ্তরের মহাপরিচালক
title: মো. সাইফুল আলম